bioprospektering
Store norske leksikon,Næringsmidler og husholdning,Næringsmiddelteknologi
Bioprospektering er å lete i naturen etter nyttige forbindelser (stoffer), som kan brukes for eksempel som nye legemidler (medisiner).
En rekke legemidler har blitt oppdaget fra naturlige organismer, for eksempel taksol fra stillehavsbarlind som brukes i kreftbehandling, morfin fra opiumsvalmuen til bedøvelse eller penicillin fra muggsopper. Med utgangspunkt i disse naturlige stoffene har man laget flere syntetiske (kunstige) varianter. I noen tilfeller har enkelte av disse variantene hatt bedre effekt enn det naturlige stoffet. I andre tilfeller er effekten ikke er bedre enn naturstoffet, men kan ha færre bivirkninger. Et slikt tilfelle er acetylsalisylsyre, solgt som blant annet Aspirin. Acetylsalisylsyre er en variant av naturlig salisylsyre fra piletrær, der det syntetiske stoffet har mindre bivirkninger enn det naturlige.Selv om bioprospektering ofte er leting etter nye legemidler, så kan det også være leting etter stoffer som kan være nyttige råprodukter i kjemisk industri eller tilsetningsstoffer i matvarer. Les mer i Store norske leksikon legemidler